आरा. नवादा थाना अन्तर्गत न्यू पुलिस लाइन-कश्यप नगर मोड़ के समीप शनिवार की शाम छात्रों के दो गुटों के बीच सरेआम सड़क पर लाठी-डंडा से लेकर बेल्ट तक चले। जिसमें आधा दर्जन मैट्रिक के छात्र चुटहिल हो गए। हमले में दो छात्रों का सिर फट गया। इसे लेकर करीब आधे घंटे तक बीच सड़क पर गदर मचा रहा। मौजूद भीड़ तमाशाबीन की तरह खड़ी रही। हमले के दौरान ऑटो को भी क्षतिग्रस्त कर दिया गया। घटना शाम पांच बजे की है। सड़क से बाइक हटाने को लेकर हुआ था विवाद...
दरअसल, बताया जा रहा कि हाउसिंग कॉलेज-चंदवा स्थित जगजीवन कॉलेज में मैट्रिक की परीक्षा चल रही है। शनिवार की शाम परीक्षा समाप्त होने के बाद छात्र अपने-अपने संसाधनों से घर जा रहे थे। इसी दौरान सड़क किनारे लगी बाइक हटाने के सवाल को लेकर छात्रों को लेने आये ऑटो के चालक व मोटरसाइकिल सवार छात्रों के बीच विवाद हो गया। जिसके बाद बाइक सवार युवकों ने कश्यप नगर के पास ऑटो को घेरकर मारपीट शुरू कर दी। ऑटो में सवार छात्र भी बाहर निकल गये। इसके बाद बीच सड़क पर वाद-विवाद शुरू हो गया। फिर विवाद ने हिंसक रूप ले लिया। सरेआम लाठी-डंडा चलने शुरू हो गये। दो गुटों के छात्र एक-दूसरे पर डंडे बरसा रहे थे। हमले में कसाप गांव निवासी बबुआ सिंह के पुत्र रोहन समेत दो का सिर फट गया। इसके अलावा चार-पांच और छात्रों को चोटें आई है।
कसाप से आये थे परीक्षा देने, चंदवा के लड़कों पर मारपीट का आरोप
उदवंतनगर थाना के कसाप गांव के एक दर्जन छात्र ऑटो रिजर्व कर मैट्रिक की परीक्षा देने जगजीवन कॉलेज परीक्षा केन्द्र पर आये थे। शाम में परीक्षा समाप्त होने के बाद सभी छात्र ऑटो से अपने गांव लौट रहे थे। इसी दौरान न्यू पुलिस लाइन-कश्यप नगर के पास विवाद हो गया। कसाप गांव के छात्रों ने चंदवा हाउसिंग कॉलोनी के युवकों पर हमले का आरोप लगाया है।
इधर, छात्राओं के बीच भी हो गई झड़प, एक घायल
इधर, मैट्रिक की परीक्षा देने आई छात्राओं के बीच पर झड़प हो गयी। मारपीट में परीक्षा देने आई एक छात्रा घायल हो गयी। घायल छात्रा गीता कुमार अगिआंव गांव निवासी कपहल प्रसाद की पुत्री बतायी जाती है। बताया जा रहा कि चीट-पुर्जा करने को लेकर वाद-विवाद हुआ था। सिर में चोटें आई थी।
hin_Deva hin_Deva hin_Deva hin_Deva awa_Deva hin_Deva